14. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 194907 της 22/22 Νοεμ. 1969  (ΦΕΚ Β΄ 777) Περί των δαπανών εκδόσεως και εξυπηρετήσεως κλπ. Κρατικών Δανείων. Έχοντες υπ’ όψει τας διατάξεις της παρ. 2 του άρθρ. 63 υπ’ αριθ. 321/69 Ν.Δ/τος «περί Κώδικος Δημοσίου Λογιστικού», αποφασίζομεν: Α΄. Έκδοσις των Δημοσίων Δανείων. Πραγματοποίησις Δημοσίων Δανείων Άρθρ.1.-1.Τα δια λογαριασμόν του Ελληνικού Δημοσίου συναπτόμενα δάνεια πραγματοποιούνται κατά τα υπό των ειδικών Νόμων οριζόμενα, είτε δια της εις δημοσίαν εγγραφήν εκδόσεως-πωλήσεως των τίτλων αυτών (ομολογιακά δάνεια, έντοκα γραμμάτια), είτε δια συνομολογουμένης μετά του δανειστού συμβάσεως. Αι αναγκαιούσαι δια την εν γένει εξυπηρέτησιν των δημοσίων δανείων πιστώσεις, εγγράφονται υπό ιδίους, κατά κατηγορίαν δαπάνης, κωδικούς αριθμούς εξόδου, εις τον Τακτικόν Προϋπολογισμόν των Εξόδων του Υπουργείου των Οικονομικών. 25.Β.α.13-14 Γενικές Διατάξεις 2.Η εμφάνισις των δημοσίων δανείων εις τα βιβλία του Δημοσίου Χρέους, χωρεί άμα τη εν όλω ή εν μέρει, πραγματοποιήσει αυτών, καθ’ ο ποσόν πραγματοποιούνται, ανεξαρτήτως της εισαγωγής του προϊόντος τούτων, ως εσόδου εις τον Προϋπολογισμόν ή της τηρήσεώς του υπό προσωρινόν λογαριασμόν. 3.Πιστώσεις προς το Δημόσιον, χορηγούμεναι παρ’ αναδόχων εκτελέσεως έργων του Προγράμματος δημοσίων επενδύσεων, δεν χαρακτηρίζονται ως δημόσια δάνεια, των οικείων δαπανών εξυπηρετήσεώς των βαρυνουσών τον Προϋπολογισμόν Δημοσίων Επενδύσεων. Τίτλοι δημοσίων δανείων Άρθρ.2.-1.Η εκτύπωσις των τίτλων των δημοσίων εν γένει δανείων, ενεργείται υπό του Ιδρύματος Εκτυπώσεως Τραπεζογραμματίων και Αξιών της Τραπέζης της Ελλάδος. Υπό της αυτής Τραπέζης, ενεργείται η προμήθεια του αναγκαιούντος δια την εκτύπωσιν ειδικού χάρτου. 2.Ο τύπος και το κείμενον των τίτλων των δημοσίων δανείων, όπου εκ των ειδικών κατά περίπτωσιν διατάξεων δεν προβλέπεται, καθορίζεται δι’ ιδίας ημών αποφάσεως. 3.Ο ποιοτικός, ποσοτικός και αριθμητικός έλεγχος των εκτυπουμένων τίτλων, ενεργείται παρ’ υπαλλήλων του Γενικού Λογιστηρίου του Κράτους και της Τραπέζης της Ελλάδος, εφ’ όσον των τελευταίων τούτων ενδείκνυται η σύμπραξις. 4.Η διαχείρισις και η διακίνησις των τίτλων των δημοσίων δανείων, ενεργείται υπό της Τραπέζης της Ελλάδος, συμφώνως προς τας κατά περίπτωσιν παρεχομένας οδηγίας. 5.Μητρώα των δημοσίων εν γένει χρεωγράφων, τηρούνται παρά τη αρμοδία Υπηρεσία του Γενικού Λογιστηρίου του Κράτους. Δαπάναι εκδόσεως δημοσίων δανείων Άρθρ.3.-1.Ως δαπάναι εκδόσεως των δημοσίων δανείων νοούνται: α)Τα έξοδα εκτυπώσεως των τίτλων μετά της αξίας του χρησιμοποιουμένου χάρτου, β)τα πάσης φύσεως έξοδα διαφημίσεως, γ)αι πάσης φύσεως προμήθειαι Τραπεζών, και λοιπών διαμεσολαβούντων οργανισμών ή προσώπων, δ)αι δαπάναι νομικών συμβούλων, ε)τα έξοδα δημοσιεύσεων εν γένει, ς)τα έξοδα προμηθείας μητρώων και του αναγκαιούντος δια την διενέργειαν των κληρώσεων των ομολογιών πάσης φύσεως υλικού, ζ)τα έξοδα ελέγχου, διαχειρίσεως και διακινήσεως των τίτλων, η) παν έτερον έξοδον αναγνωριζόμενον παρ’ ημών ως συναφές δι’ ειδικής αποφάσεως. 2.Η δια την εκτέλεσιν των εργασιών εκτυπώσεως των τίτλων αποζημίωσις της Τραπέζης της Ελλάδος, καθορίζεται κατά τεμάχιον εκτυπουμένου τίτλου, δια κοινής αποφάσεως ημών και του Διοικητού της Τραπέζης ταύτης. Προκειμένου περί ενεργουμένης υπό της Τραπέζης της Ελλάδος προμηθείας χάρτου εκτυπώσεως τίτλων εν γένει του Δημοσίου, αι γενόμεναι πάσης φύσεως σχετικαί δαπάναι αποδίδονται τη Τραπέζη ταύτη απολογιστικώς. 3.Αι δαπάναι εκδόσεως των δημοσίων δανείων, εκτελούνται κατά παρέκκλισιν των περί δημοσίου λογιστικού διατάξεων, τα δε προς τακτοποίησιν των δαπανών τούτων απαιτούμενα δικαιολογητικά, ορίζονται κατά περίπτωσιν παρ’ ημών. 4.Το ύψος των δαπανών εκδόσεως δημοσίου δανείου, δυνάμενον να προσδιορισθή και εις ποσοστόν επί του Κεφαλαίου του Δανείου, καθορίζεται δι’ ιδίας ημών αποφάσεως, εφ’ όσον δεν προβλέπεται τούτο εν τω, περί εξουσιοδοτήσεως συνάψεως του δανείου, ειδικώ Νόμω. 5.Πάσαι αι περί την έκδοσιν των δημοσίων δανείων αναφερόμεναι δαπάναι βαρύνουν τας ειδικώς αναγραφομένας εν τω Προϋπολογισμώ Εξόδων του Υπουργείου Οικονομικών πιστώσεις. Β΄. Υπηρεσία των Δημοσίων Δανείων Διαχείρισις της υπηρεσίας των δανείων Άρθρ.4.-1.Η διαχείρισις της υπηρεσίας των δημοσίων δανείων, ασκείται υπό της Τραπέζης της Ελλάδος, δια της αποστολής των αναγκαιούντων εκάστοτε δια τας εν τω Εξωτερικώ πληρωμάς εμβασμάτων και της ενεργείας των εν τω Εσωτερικώ πληρωμών. 2.Προκειμένου περί ομολογιών δανείων, αι εν τη Αλλοδαπή πληρωμαί ενεργούνται παρ’ ειδικώς προς τούτο μετά του Δημοσίου συμβαλλομένων Τραπεζών Εξωτερικού. Δαπάναι της υπηρεσίας των δανείων Άρθρ.5.-1.Δια την εκτέλεσιν των εργασιών διαχειρίσεως της υπηρεσίας του Δημοσίου εν γένει Χρέους και την εν τω Εσωτερικώ και Εξωτερικώ ενέργειαν των συναφών πληρωμών, αναγνωρίζεται υπέρ της Τραπέζης της Ελλάδος και των πληρωτριών Τραπεζών του Εξωτερικού προμήθεια, καθοριζομένη κοινή μεθ’ ημών και τούτων συμφωνία, όπου εξ ειδικών Νόμων δεν προβλέπεται άλλως. 2.Ταχυδρομικά, ασφάλιστρα, προμήθεια χρηματιστών και λοιπά συναφή έξοδα, αναφερόμενα εις την διαχείρισιν της υπηρεσίας του Δημοσίου Χρέους ή την ενέργειαν των σχετικών πληρωμών, αναγνωρίζονται ως βαρύνοντα το Δημόσιον. Περαιτέρω, σχετικαί δαπάναι των πληρωτριών Τραπεζών (ως αι δαπάναι νομικής φύσεως, τα έξοδα εκτυπώσεως ειδικών εντύπων κλπ.) αναγνωρίζονται ως βαρύνοντα το Δημόσιον κατόπιν ειδικής, κατά περίπτωσιν, ημετέρας εγκρίσεως, εκτός εάν άλλως ορίζηται εις τας οικείας συμβάσεις πρακτορεύσεως. 3.Αι κατά τας προηγουμένας παραγράφους  δαπάναι     καταλογίζονται     εις     βάρος     ειδικώς (Αντί της σελ. 75) Σελ. 75(α) Τεύχος 377-Σελ. 51 Γενικές Διατάξεις 25.Β.α.14 αναγραφομένης εις τον Προϋπολογισμόν Εξόδων του Υπουργείου Οικονομικών πιστώσεως. Γ΄. Πληρωμαί εξυπηρετήσεως Δημοσίου  χρέους Ενέργεια πληρωμών Άρθρ.6.-1.Αι πληρωμαί τοκοχρεωλυσίων των μη ομολογιακών δημοσίων δανείων ενεργούνται κατόπιν ημετέρων εντολών, χρεώσει του παρά τη Τραπέζη της Ελλάδος Λογαριασμού «Ε.Δ. - Συγκέντρωσις Εισπράξεων και Πληρωμών», ή τυχόν ετέρων παρά τη αυτή Τραπέζη τηρουμένων λογαριασμών του Δημοσίου. 2.Η τοκοχρεωλυτική εξυπηρέτησις των ομολογιακών εν γένει δανείων και αι πληρωμαί λαχνών, ενεργούνται εις βάρος ειδικών Λογαριασμών Προβλέψεων ανοιγομένων παρά ταις πληρωτρίαις Τραπέζαις, χρεώσει, ομοίως, των κατά την προηγουμένην παράγραφον λογαριασμών του Δημοσίου, κατόπιν ειδικών ημετέρων εντολών. 3.Πληρωμαί εν γένει υποχρεώσεων Δημοσίου Χρέους ως και παράλληλοι συναφείς δαπάναι, δύναται να ενεργώνται είτε απ’ ευθείας, είτε μέσω ειδικών Λογαριασμών Προβλέψεων, ανοιγομένων κατά τα εν τη προηγουμένη παραγράφω οριζόμενα, ανεξαρτήτως της, εις ην το αντίστοιχον χρέος ανήκει, κατηγορίας ομολογιακών ή μη δανείων. 4.Η πληρωμή των, περί ων η παρ. 1 του άρθρ. 3 και αι παρ. 1 και 2 του προηγουμένου άρθρ. 5, εξόδων ενεργείται, τη ημετέρα εντολή, χρεώσει των κατά την παρ. 1 του παρόντος άρθρου λογαριασμών. Τακτοποίησις δαπανών Άρθρ.7.-1.Πάσαι αι κατά το προηγούμενον άρθρον δαπάναι τακτοποιούνται δια της εκδόσεως χρηματικών ενταλμάτων εξοφλουμένων συμψηφιστικώς εις βάρος των, αντιστοίχως, εγγραφομένων πιστώσεων εις τον Προϋπολογισμόν του Υπουργείου Οικονομικών. 2.Τα δικαιολογητικά, βάσει των οποίων εκδίδονται τα κατά την προηγουμένην παράγραφον χρηματικά εντάλματα, καθορίζονται δια της προς την Τράπεζαν της Ελλάδος ημετέρας εντολής περί ενεργείας της πληρωμής ή ανοίγματος του σχετικού Λογαριασμού Προβλέψεως. Σελ. 76(α) Τεύχος 377-Σελ. 52 Δ΄. Καταστροφή τίτλων των δημοσίων δανείων Έλεγχος και καταστροφή τίτλων Άρθρ.8.-1.Οι οπωσδήποτε αποσυρόμενοι της κυκλοφορίας τίτλοι του Δημοσίου Χρέους, ακυρούμενοι δια διατρήσεως, συγκεντρούνται παρά τη Τραπέζη της Ελλάδος, ελεγχόμενοι δε και καταμετρώμενοι, ως αι ειδικαί διατάξεις Νόμων και αι σχετικαί ημέτεραι αποφάσεις ορίζουν, καταστρέφονται δια του πυρός. 2.Ο έλεγχος των γενομέων πληρωμών εις βάρος των διαφόρων Λογαριασμών προβλέψεως και η ενημέρωσις των μητρώων των τίτλων, ενεργείται υπό της αρμοδίας Υπηρεσίας του Γενικού Λογιστηρίου του Κράτους, βάσει των πρακτικών της κατά την προηγουμένην παράγραφον δια του πυρός καταστροφής. Η παρούσα, ης η ισχύς άρχεται από 1 Ιαν. 1970, δημοσιευθήτω δια της Εφημερίδος της Κυβερνήσεως. 